ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข. 34 /2548เรื่อง หลักเกณฑ์ เงื่อนไข และวิธีการในการขายหรือรับซื้อคืนหน่วยลงทุน และการชักชวนลูกค้าให้เข้าทําสัญญาจัดการกองทุนส่วนบุคคล (ฉบับที่ 2)\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 3(8) ข้อ 7(1) และข้อ 9 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 42/2547 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ ที่เป็นหน่วยลงทุน ลงวันที่ 3 สิงหาคม พ.ศ. 2547 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ 1 ให้เพิ่มบทนิยามคําว่า "กองทุนรวมอีทีเอฟ (exchange traded fund)" ระหว่างบทนิยามคําว่า "การบริการธุรกรรมทางอิเล็กทรอนิกส์" และ "การชักชวนลูกค้า" ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 43/2547 เรื่อง หลักเกณฑ์ เงื่อนไข และวิธีการในการขายหรือรับซื้อคืนหน่วยลงทุน และการชักชวนลูกค้าให้เข้าทําสัญญาจัดการกองทุนส่วนบุคคล ลงวันที่ 3 ธันวาคม พ.ศ. 2547 ดังต่อไปนี้""กองทุนรวมอีทีเอฟ (exchange traded fund)" หมายความว่า กองทุนรวมเปิดที่โดยทั่วไปบริษัทจัดการกองทุนรวมจะขายและรับซื้อคืนหน่วยลงทุนกับผู้ลงทุนรายใหญ่ และจัดให้มีตลาดรอง (organized market) สําหรับการซื้อขายหน่วยลงทุนของผู้ลงทุนใด ๆ โดยบริษัทได้จัดให้มีผู้ลงทุนรายใหญ่อย่างน้อยหนึ่งรายที่พร้อมจะซื้อและขายคืนหน่วยลงทุนเพื่อให้ราคาซื้อขายหน่วยลงทุนในตลาดรองสะท้อนมูลค่าทรัพย์สินสุทธิของกองทุนรวมได้อย่างใกล้เคียง"ข้อ 2 ให้ยกเลิกความในข้อ 12 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 43/2547 เรื่อง หลักเกณฑ์ เงื่อนไข และวิธีการในการขายหรือรับซื้อคืนหน่วยลงทุน และการชักชวนลูกค้าให้เข้าทําสัญญาจัดการกองทุนส่วนบุคคล ลงวันที่ 3 ธันวาคม พ.ศ. 2547 และให้ใช้ความต่อไปนี้แทน"ข้อ 12 บริษัทหลักทรัพย์จะแสดงตนโดยเปิดเผยว่าพร้อมจะซื้อขายหน่วยลงทุนของกองทุนรวมปิด กองทุนรวมเปิดแบบมีกําหนดระยะเวลา (interval fund) ในระหว่างเวลาที่บริษัทจัดการกองทุนรวมมิได้เปิดทําการขายหรือรับซื้อคืนหน่วยลงทุน หรือกองทุนรวมอีทีเอฟ (exchange traded fund) ได้ตามหลักเกณฑ์ดังต่อไปนี้(1) มีการกําหนดไว้ในรายละเอียดโครงการจัดการกองทุนรวม ให้บริษัทหลักทรัพย์รับซื้อขายหน่วยลงทุนของกองทุนรวมดังกล่าวได้ (2) เปิดเผยมูลค่าหน่วยลงทุนที่บริษัทจัดการกองทุนรวมคํานวณและประกาศล่าสุด และข้อมูลที่มีผลต่อการตัดสินใจซื้อขายหน่วยลงทุน ซึ่งสามารถทําให้ผู้ลงทุนทราบถึงความแตกต่างของการขายหรือรับซื้อคืนหน่วยลงทุนกับบริษัทจัดการกองทุนรวมในกรณีที่เป็นหน่วยลงทุนของกองทุนรวมปิดหรือกองทุนรวมเปิดแบบมีกําหนดระยะเวลา (interval fund) ให้บริษัทหลักทรัพย์ซื้อขายหน่วยลงทุนของกองทุนรวมดังกล่าวได้ ในช่วงระยะเวลาก่อนที่บริษัทจัดการกองทุนรวมที่เป็นผู้รับผิดชอบดําเนินการกองทุนรวมขายหรือรับซื้อคืนหน่วยลงทุนของกองทุนรวมนั้นไม่น้อยกว่าเจ็ดวัน"ข้อ 3 ให้เพิ่มความต่อไปนี้เป็นข้อ 12/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 43/2547 เรื่อง หลักเกณฑ์ เงื่อนไข และวิธีการในการขายหรือรับซื้อคืนหน่วยลงทุน และการชักชวนลูกค้าให้เข้าทําสัญญาจัดการกองทุนส่วนบุคคล ลงวันที่ 3 ธันวาคม พ.ศ. 2547 "ข้อ 12/1 ในการค้าหน่วยลงทุน ให้บริษัทหลักทรัพย์ปฏิบัติตามหลักเกณฑ์ดังต่อไปนี้(1) แจ้งราคาเสนอซื้อขายและกําหนดเวลาที่ราคาเสนอซื้อขายจะสิ้นผลให้ผู้ลงทุนทราบ โดยกรณีที่การเสนอซื้อขายดังกล่าวมีเงื่อนไข บริษัทหลักทรัพย์ต้องชี้แจงเงื่อนไขให้ผู้ลงทุนทราบโดยชัดเจนด้วย (2) รับซื้อหรือขายตามราคาเสนอซื้อขาย โดยบริษัทหลักทรัพย์จะปฏิเสธไม่รับซื้อหรือขายได้เฉพาะกรณีที่กําหนดไว้เป็นเงื่อนไขเท่านั้น ทั้งนี้ บริษัทหลักทรัพย์ต้องแสดงข้อเท็จจริงที่เป็นเหตุแห่งการปฏิเสธแก่ผู้ลงทุนได้อย่างชัดเจนด้วย"ข้อ 4 ให้ยกเลิกความในข้อ 13 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 43/2547 เรื่อง หลักเกณฑ์ เงื่อนไข และวิธีการในการขายหรือรับซื้อคืนหน่วยลงทุน และการชักชวนลูกค้าให้เข้าทําสัญญาจัดการกองทุนส่วนบุคคล ลงวันที่ 3 ธันวาคม พ.ศ. 2547 และให้ใช้ความต่อไปนี้แทน"ข้อ 13 ในกรณีที่บริษัทหลักทรัพย์ขายหรือรับซื้อคืนหน่วยลงทุนของกองทุนรวมเปิดซึ่งบริษัทจัดการกองทุนรวมมีการเปิดขายหรือรับซื้อคืนหน่วยลงทุนทุกวัน บริษัทหลักทรัพย์จะต้องขายหรือรับซื้อคืนหน่วยลงทุนตามราคาขายหรือราคารับซื้อคืนหน่วยลงทุนที่บริษัทจัดการกองทุนรวมคํานวณและประกาศโดยเป็นไปตามเงื่อนไขที่กําหนดไว้ในรายละเอียดโครงการจัดการกองทุนรวม เว้นแต่เป็นการค้าหน่วยลงทุนของกองทุนรวมอีทีเอฟ (exchange traded fund)"ข้อ 5 ประกาศนี้ให้ใช้บังคับตั้งแต่วันที่ 1 มกราคม พ.ศ. 2549 เป็นต้นไป ประกาศ ณ วันที่ 28 พฤศจิกายน พ.ศ. 2548 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์